ભારતીય સેનાના શેરદિલોની શૌર્યગાથા-કમ-સંવેદનાકથા દર્શાવતા પુસ્તક ‘આ છે સિઆચેન’નું વિમોચન 26મી જાન્યુઆરીએ ટાઉન હોલ ખાતે જાણીતા પત્રકાર, વિજ્ઞાનલેખક અને ‘સફારી’ સામયિકના તંત્રી નગેન્દ્ર વિજયના હસ્તે કરવામાં આવ્યું હતું. આ પ્રસંગે પુસ્તકના લેખક હર્ષલ પુષ્કર્ણા (સફારીના સંપાદક)એ સિઆચેન વિશે, ત્યાં ફરજ બજાવતા સૈનિકો વિશે અને સિઆચેનના તેમના ખુદના અનુભવો વિશે દૃશ્ય-શ્રાવ્ય રજૂઆત કરી હતી.